**ΦΥΛΛΟ ΣΥΜΜΟΡΦΩΣΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΣΥΝΤΗΡΗΣΗ ΤΩΝ ΚΕΝΤΡΙΚΩΝ ΣΥΣΤΗΜΑΤΩΝ ΚΛΙΜΑΤΙΣΜΟΥ**

|  |  |  |  |
| --- | --- | --- | --- |
| **ΥΠΟΧΡΕΩΣΕΙΣ ΔΙΑΓΩΝΙΖΟΜΕΝΩΝ** | **ΑΠΑΙΤΗΣΗ** | **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ ΣΕ ΤΕΧΝΙΚΑ ΦΥΛΛΑΔΙΑ** |
| **1. ΤΕΧΝΙΚΟΙ ΟΡΟΙ :** |  |  |  |
| Ορίζονται ως Κεντρικά Συστήματα Κλιματισμού (ΚΣΚ) οι θερμικές μηχανές οι οποίες, μέσω διάφορων μέσων, επεξεργάζονται (αναρρόφηση - φιλτράρισμα - ύγρανση – αφύγρανση - κατάθλιψη) μεγάλους όγκου αερίων μαζών, παράγουν θερμότητα, μεταφέρουν θερμότητα σε αυτές, τις μετακινούν, τις διανέμουν στο εσωτερικό του κτιρίου και τις ανανεώνουν με συνεχείς ρυθμούς . Αποτελούνται από τις εξής βασικές ομάδες:  · ΨΥΚΤΕΣ - ΑΝΤΛΙΕΣ ΘΕΡΜΟΤΗΤΑΣ (χάριν συντομίας ΨΥΚΤΕΣ) διαφόρων εταιρειών, ψυκτικών μεγεθών, τεχνολογιών και παλαιότητας. Παράγουν ποσά θερμότητας.  Σύνολο μηχανών: 13 (δεκατρείς).  ·  ΚΕΝΤΡΙΚΕΣ ΚΛΙΜΑΤΙΣΤΙΚΕΣ ΜΟΝΑΔΕΣ (ΚΚΜ) διαφόρων εταιρειών και μεγεθών. Μετακινούν τις αέριες μάζες.  Σύνολο μηχανών: 16 (δέκα έξι).  ·  COMPACT μηχανήματα διαφόρων εταιρειών, μεγεθών, τεχνολογιών και παλαιότητας. Χαρακτηρίζονται COMPACT όσα περιλαμβάνουν στον ίδιο χώρο το ψυκτικό συγκρότημα και το συγκρότημα μετατόπισης αέρα. Σύνολο μηχανών: 9 (εννέα).  ·     FAN COIL UNITS (FCUs) διαφόρων εταιρειών, μεγεθών και χωροταξίας τοποθέτησης. Διανέμουν αέριες μάζες στους εσωτερικούς χώρους. Σύνολο μηχανών: 400 (τετρακόσιες).  · ΑΠΟΛΥΤΑ ΦΙΛΤΡΑ. Σύνολο: 100 (εκατόν). | | | |
| **2. ΥΠΗΡΕΣΙΕΣ** |  |  |  |
| **2.Α. ΠΡΟΓΡΑΜΜΑΤΙΣΜΕΝΕΣ ΕΡΓΑΣΙΕΣ** |  |  |  |
| ΨΥΚΤΕΣ |  |  |  |
| Καθαρισμός των εναλλακτών θερμότητας με κατάλληλα μέσα. Έλεγχος πληρότητας ψυκτικού μέσου. Έλεγχος διαρροών ψυκτικού μέσου και ψυχόμενου μέσου. Έλεγχος λειτουργίας (on - off). Σε περίπτωση ύπαρξης διπλού κυκλώματος, έλεγχος λειτουργίας (on - off) και των δύο κυκλωμάτων. Στον έλεγχο on - offπεριλαμβάνεται και η αντλία τροφοδοσίας. Έλεγχος αναλογικών οργάνων μέτρησης θερμοκρασίας και πιέσεως του κυκλώματος του ψύκτη. Καταγραφή των ανωτέρω σε δελτίο. | ΝΑΙ |  |  |
| ΚΚΜ |  |  |  |
| Καθαρισμός των εναλλακτών θερμότητας με κατάλληλα μέσα. Καθαρισμός των εσωτερικών χώρων. Αντικατάσταση φίλτρων (παροχή υλικού από το Νοσοκομείο). Έλεγχος συστημάτων ύγρανσης – αφύγρανσης (όπου χρειάζεται).Έλεγχος διαρροών. Προτάσεις βελτίωσης αποχέτευσης (εάν χρειάζεται). Έλεγχος τάνυσης ιμάντων. Δοκιμή λειτουργίας (on - off). Καταγραφή των ανωτέρω σε δελτίο. | ΝΑΙ |  |  |
| COMPACT ΣΥΣΤΗΜΑΤΑ |  |  |  |
| Καθαρισμός των εναλλακτών θερμότητας με κατάλληλα μέσα. Έλεγχος πληρότητας ψυκτικού μέσου. Έλεγχος διαρροών ψυκτικού μέσου και ψυχόμενου μέσου. Έλεγχος λειτουργίας (on - off). Σε περίπτωση ύπαρξης διπλού κυκλώματος, έλεγχος λειτουργίας (on - off) και των δύο κυκλωμάτων. Στον έλεγχο on - off περιλαμβάνεται και η αντλία τροφοδοσίας. Έλεγχος αναλογικών οργάνων μέτρησης θερμοκρασίας - πιέσεως του κυκλώματος του ψύκτη. Καθαρισμός των εσωτερικών χώρων. Αντικατάσταση φίλτρων όπου προβλέπεται (παρεχόμενα από το Νοσοκομείο). Καταγραφή των ανωτέρω σε δελτίο. | ΝΑΙ |  |  |
| FCUs |  |  |  |
| Επιμελής καθαρισμός (εναλλακτών θερμότητας, λεκάνης συμπυκνωμάτων, φίλτρων). Έλεγχος διαρροών. Έλεγχος στεγανότητας πέριξ σωληνώσεων. Έλεγχος θερμομόνωσης πέριξ σωληνώσεων. Ανοιγοκλείσιμο πλησίον βανών (on-off). Καταγραφή των ανωτέρω σε δελτίο. | ΝΑΙ |  |  |
| ΑΠΟΛΥΤΑ ΦΙΛΤΡΑ |  |  |  |
| Αλλαγή απόλυτων φίλτρων (παροχή υλικού από το Νοσοκομείο) | ΝΑΙ |  |  |
| ΜΕΤΑΤΡΟΠΗ ΠΛΑΙΣΙΩΝ: Μόνον για το πρώτο έτος της σύμβασης προβλέπεται, για τις ΚΚΜ και για τα COMPACTs, η μετατροπή ωρισμένων μεταλλικών πλαισίων συγκράτησης φίλτρων τύπου viledon από πλαίσια τύπου fix σε πλαίσια αποσυναρμολογούμενου τύπου. | ΝΑΙ |  |  |
| **2.Β.ΧΡΟΝΙΚΟΣ ΠΡΟΓΡΑΜΜΑΤΙΣΜΟΣ ΕΡΓΑΣΙΩΝ** |  |  |  |
| Η τήρηση του χρονοδιαγράμματος εργασιών αποτελεί απαράβατο όρο της σύμβασης. | ΝΑΙ |  |  |
| ΨΥΚΤΕΣ |  |  |  |
| Η συντήρηση και η δοκιμή λειτουργίας των ψυκτών άπαξ ετησίως θα πραγματοποιείται απαρεγκλίτως στο χρονικό διάστημα από 1 Απριλίου έως 15 Μαίου. | ΝΑΙ |  |  |
| ΚΚΜ |  |  |  |
| Η συντήρηση και η δοκιμή λειτουργίας των ΚΚΜ άπαξ ετησίως θα πραγματοποιείται απαρεγκλίτως στο χρονικό διάστημα από 1 Απριλίου έως 15 Μαίου. | ΝΑΙ |  |  |
| COMPACTs |  |  |  |
| Η συντήρηση και η δοκιμή λειτουργίας των Compacts άπαξ ετησίως θα πραγματοποιείται στο χρονικό διάστημα από 15 Σεπτεμβρίου έως 15 Απριλίου του επόμενου έτους. | ΝΑΙ |  |  |
| FCUs |  |  |  |
| Η συντήρηση και η δοκιμή λειτουργίας των FCUs άπαξ ετησίως θα πραγματοποιείται απαρεγκλίτως στο χρονικό διάστημα από 15 Σεπτεμβρίου έως 15 Απριλίου του επόμενου έτους. | ΝΑΙ |  |  |
| ΑΠΟΛΥΤΑ ΦΙΛΤΡΑ |  |  |  |
| Η αντικατάσταση των απόλυτων φίλτρων άπαξ ετησίως θα πραγματοποιείται απαρεγκλίτως από 1 - 30 Απριλίου. | ΝΑΙ |  |  |
| ΜΕΤΑΤΡΟΠΗ ΠΛΑΙΣΙΩΝ |  |  |  |
| Εντός 1 (ενός) μηνός από την ανάδειξη του αναδόχου. | ΝΑΙ |  |  |
| **2.Γ. ΕΚΤΑΚΤΕΣ ΕΡΓΑΣΙΕΣ ΓΙΑ ΑΠΟΚΑΤΑΣΤΑΣΗ ΒΛΑΒΩΝ** |  |  |  |
| Το Νοσοκομείο είναι ένας Οργανισμός 24ώρου λειτουργίας. Για λόγους άμεσης επικοινωνίας ο ανάδοχος θα χορηγήσει όνομα ατόμου επαφής και κινητό τηλέφωνο σε 24ωρη διαθεσιμότητα. Η Τεχνική Υπηρεσία (ΤΥ) θα χορηγήσει αντίστοιχα στοιχεία επαφής. Ο ανάδοχος θα πρέπει να επικοινωνήσει εντός 2 ωρών από την πρώτη κλίση και το συνεργείο, αν χρειάζεται, θα πρέπει να ευρίσκεται επί τόπου το αργότερο εντός 24 ωρών. | ΝΑΙ |  |  |
| Ο ανάδοχος διατηρεί το δικαίωμα πρώτης προτίμησης. Στην άμεση διάγνωση βλάβης ο ανάδοχος θα είναι πάντα η πρώτη προτίμηση επαφής της Τεχνικής Υπηρεσίας (ΤΥ) κατά την διαδικασία αναζήτησης της βλάβης (troubleshooting). | ΝΑΙ |  |  |
| Σε περίπτωση ανάγκης αντικατάστασης υλικού, ο ανάδοχος θα αναζητεί ως πρώτη επιλογή το αυθεντικό ανταλλακτικό (original spare part) από την εταιρεία κατασκευής. Σε περίπτωση που αυτό δεν υπάρχει, ή που η εταιρεία έχει κλείσει, θα προτείνει εναλλακτική λύση (καινούργιο ανταλλακτικό άλλης εταιρείας ). Η διαδικασία προτεινόμενης λύσης δεν μπορεί να υπερβαίνει τις 2 (δύο) ημέρες. | ΝΑΙ |  |  |
| Σε περίπτωση δύσκολων και επαναλαμβανόμενων βλαβών/δυσλειτουργιών ο ανάδοχος θα δύναται να προσπαθήσει για την διάγνωση και επίλυση αυτών (πάντα σε στενή συνεργασία με την ΤΥ) μέχρι 3 (τρεις) φορές. Μετά την τρίτη φορά ο ανάδοχος θα υποχρεούται να εμπλέξει λίαν εξειδικευμένο εξουσιοδοτημένο συνεργείο-υποπρομηθευτή–υποκατασκευαστή. Η αξία των ημερών αναζήτησης (max 3) χωρίς επίλυση της βλάβης δεν θα επιφέρει χρέωση στο Νοσοκομείο. | ΝΑΙ |  |  |
| Στην διαδικασία αποκατάστασης βλάβης ο ανάδοχος, μετά την διάγνωση, υποβάλει προσφορά υλικών η/και υπηρεσιών. Η ΤΥ εγκρίνει ή όχι την προσφορά. Σε περίπτωση έγκρισης εκδίδεται δελτίο παραγγελίας βάσει της προσφοράς. | ΝΑΙ |  |  |
| **3. ΟΙΚΟΝΟΜΙΚΟΙ ΟΡΟΙ** |  |  |  |
| **3.Α. ΠΡΟΓΡΑΜΜΑΤΙΣΜΕΝΕΣ ΕΡΓΑΣΙΕΣ** |  |  |  |
| Οι προγραμματισμένες εργασίες των ΨΥΚΤΩΝ, των ΚΚΜ και των COMPACTs, ως περιγράφονται στην παράγραφο 2Α, κοστολογούνται ανά ομάδα ως εξής: | ΝΑΙ |  |  |
| · 13ΨΥΚΤΕΣ: 3.250,00 € |  |  |  |
| · 16 ΚΚΜ: 2.250,00 € |  |  |  |
| · 9 COMPACTS 3.150,00 € |  |  |  |
| · 400 FCUs 6.000,00 € |  |  |  |
| ΣΥΝΟΛΟ **14.650,00 €** χωρίς ΦΠΑ |  |  |  |
| Οι υπόλοιπες προγραμματισμένες εργασίες (αλλαγή απόλυτων φίλτρων, μετατροπή πλαισίων) θα εξοφλούνται από το αρχικό υπόλοιπο. | ΝΑΙ |  |  |
| Σε περίπτωση που ωρισμένες υπηρεσίες δεν πραγματοποιηθούν για οποιονδήποτε λόγο (ενδεικτικά αλλά όχι περιοριστικά αναφέρεται η περίπτωση που μία μηχανή είναι αδύνατον να επισκευασθεί και ως εκ τούτου πρέπει να αποσυρθεί, 'αρα δεν θα περιλαμβάνεται στην αντίστοιχη ομάδα), το αναλογούν μέσο κόστος θα πιστώνεται στο Νοσοκομείο και θα εξοφλείται, κατόπιν συνεννόησης με την ΤΥ, για την εκτέλεση ομοειδών εργασιών. | ΝΑΙ |  |  |
| **3.Β. ΑΡΧΙΚΟ ΥΠΟΛΟΙΠΟ** |  |  |  |
| Ορίζεται ως τιμή αναφοράς για την κοστολόγηση παροχής υπηρεσιών (αρχικό υπόλοιπο-έκτακτες εργασίες) η τιμή των 120 €/άτομο/ημέρα Χ2= 240 €/ημέρα με ελάχιστη χρέωση ½ ημέρας=120 €. | ΝΑΙ |  |  |
| Προβλέπεται αρχικό υπόλοιπο στη σύμβαση για την κάλυψη των υπολοίπων προγραμματισμένων εργασιών και για την αντιμετώπιση εκτάκτων εργασιών. Η κοστολόγηση των υπηρεσιών θα γίνεται με την ως άνωθι τιμή αναφοράς. Οι χρεώσεις θα αφαιρούνται από το αρχικό υπόλοιπο παροχής υπηρεσιών της σύμβασης. Εάν υπάρχει αδιάθετο υπόλοιπο στο τέλος του συμβατικού έτους, κατόπιν συνεννόησης με την ΤΥ,θα εξοφλείται από τον ανάδοχο σε ομοειδούς τύπου εργασίες. | ΝΑΙ |  |  |
| ΑΡΧΙΚΟ ΥΠΟΛΟΙΠΟ **6.720, 00 €** χωρίς ΦΠΑ |  |  |  |
| **3.Γ. ΚΟΣΤΟΣ ΥΛΙΚΩΝ** |  |  |  |
| Ο ανάδοχος, συνυπολογίζοντας τα χρηματοοικονομικά κόστη, θα υποβάλει κάθε φορά, για την αποκατάσταση της βλάβης, προσφορά για το κόστος των υλικών με λογικά περιθώρια κέρδους. Το Νοσοκομείο, ειδικά σε ακριβές επεμβάσεις, θα διατηρεί το δικαίωμα να μην κάνει αποδεκτές προσφορές οι οποίες, κατά την κρίση του, παρουσιάζουν υπερβολικό περιθώριο κέρδους. Η συνεργασία θα βασίζεται στην καλή πίστη και στην έντιμη εμπορική πρακτική. | ΝΑΙ |  |  |
| Τα ανταλλακτικά θα έχουν εγγύηση καλής λειτουργίας διαρκείας 2 (δύο) ετών. |  |  |  |
| **4. ΑΞΙΑ ΣΥΜΒΑΣΗΣ** |  |  |  |
| Προγραμματισμένες εργασίες **14.650,00 €** χωρίς ΦΠΑ |  |  |  |
| Αρχικό υπόλοιπο παροχής υπηρεσιών **6.720,00 €** χωρίς ΦΠΑ |  |  |  |
| **ΣΥΝΟΛΟΣΥΜΒΑΣΗΣ 21.370,00 €** χωρίς ΦΠΑ |  |  |  |
| **ΠΑΡΑΤΗΡΗΣΕΙΣ** |  |  |  |
| Ο ανάδοχος θα διαθέτει πιστοποίηση Συστήματος Διαχείρισης Ποιότητας ISO 9001:2015 ή αντίστοιχη, σχετική με το αντικείμενο του διαγωνισμού | ΝΑΙ |  |  |
| Ο ανάδοχος θα διαθέτει πιστοποίηση Περιβαλλοντικής Διαχείρισης Ποιότητας ISO 14001:2015 ή αντίστοιχη, σχετική με το αντικείμενο του διαγωνισμού | ΝΑΙ |  |  |
| Ο ανάδοχος θα διαθέτει στο δυναμικό της εταιρείας μηχανολόγο μηχανικό με αναγγελία εργοδηγού ψυκτικού. Λόγω των μεγάλων όγκων εργασιών, σε περίπτωση αναδοχής περισσότερων συμβάσεων με το Νοσοκομείο θα διαθέτει έναν τεχνίτη με αναγγελία τεχνίτου ψυκτικού για κάθε επιπλέον σύμβαση. | ΝΑΙ |  |  |
| Ο ανάδοχος θα διαθέτει βεβαίωση (ή βεβαιώσεις) καλής εκτέλεσης σύμβασης από δημόσιους φορείς με αντικείμενο συντήρηση μηχανημάτων κλιματισμού. | ΝΑΙ |  |  |
| Ο ανάδοχος θα τηρεί τα προβλεπόμενα μέτρα ασφαλείας σύμφωνα με την ισχύουσα νομοθεσία. | ΝΑΙ |  |  |
| Ο ανάδοχος θα χορηγεί οποιαδήποτε documentation ζητεί τοΝοσοκομείο στο πλαίσιο συμμόρφωσης με τις πρόνοιες του ΦΕΚ 3424/Β/2-7-2022. | ΝΑΙ |  |  |
| Οι ενδιαφερόμενοι δύνανται να επισκέπτονται την ΤΥ και να συλλέγουν όσα τεχνικά ή άλλα στοιχεία κρίνουν απαραίτητα για την διαμόρφωση των προσφορών. | ΝΑΙ |  |  |